Mmaze ne mukazi wange emyaka esatu mu bufumbo naye lwaki bwe tubeera mu kitanda tankwatako, sisobola kumanya oba ayagala.
Mwana wange abakyala abasinga twakuzibwa ng’omusajja y’alina okukwana era y’alina okunoonya.
Naye ennaku zino abakyala bangi banoonya abasajja era nga kino abasajja kibasanyusa kubanga omanya nti munno omusanyusa.
Kale omusajja olina okuyiga mukyalawo oba ayagala okumunoonya.
N’ekirala abakyala abamu naddala ng’ali mu kiseera mwafunira olubuto oba ng’asudde eggi embeera ekyuka era akulaga nti ayagala.
Mu mbeera eno weetegereze ebikolwa bye ezikulaga nti ayagala kwegatta era gendera kwebyo.
Abakyala abasinga balina ensonyi tebasobola kunoonya musajja. Waliyo n’abatya okukwata ku busajja! Kale olina okwetegereza mbeera eno.
N’ekirala oba ggwe omusajja oyagala okunoonye mugambe nti bw’awulira ng’ayagala akubuulire.
Abasajja abamu balowooza nti omukyala anoonya abeera mukalu, naye n’abakyala tulinga basajja era tufuna obwagazi era tusobolera ddala okunoonya.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn